酬藍田崔丞立之詠雪見寄
作者：韓愈
朝代：唐

paragraphs: 京城數尺雪，寒氣倍常年。
泯泯都無地，茫茫豈是天。
崩奔驚亂射，揮霍訝相纏。
不覺侵堂陛，方應折屋椽。
出門愁落道，上馬恐平韉。
朝鼓矜凌起，山齋酩酊眠。
吾方嗟此役，君乃詠其妍。
冰玉清顏隔，波濤盛句傳。
朝飧思共飯，夜宿憶同氈。
舉目無非白，雄文乃獨玄。